ร้านนมเปิดดึก ราคาสบายสไตล์นักศึกษา
ร้านนี้อยู่ตรงข้ามกะซูชิจิโร่เลยค่ะ เป็นตึกแถวสองห้อง ตกแต่งแนวอบอุ่น นั่งสบาย มีเพลงชิลเปิดคลอ เหมาะแก่การมานั่งเม้าท์มอยมาก ๆ ค่ะ

เมนูหลัก ๆ เป็นเครื่องดื่มพวกนม ขนมปังปิ้ง และพวก Honey toast ค่ะ ราคาอยู่ที่ 15-99 B ราคาน่ารักมากเลย

วันนี้ลองสามเมนูค่ะ
- นมสดร้อน 25B สั่งเค้าไปว่าหวานน้อย น้องน่ารักมากเลย เสิร์ฟนมร้อนหนึ่งแก้ว พร้อมกะน้ำตาลทรายมิตรผลหนึ่งขวด ให้เติมเอง สงสัยน้องกลัวชงไม่ถูกใจ 555
ตัวนมสด หอมมัน อร่อยมากค่ะ เมนูนี้โหวตตต
- นมแคนตาลูปเย็น 30B สั่งหวานน้อยเช่นกัน แต่ชิมแล้วหวานไปหน่อยค่ะ ละก็แคนตาลูปจะเป็นแนวผงชง ๆ กินแล้วรู้เลย ไม่ค่อยปลื้มเท่าไหร่ค่ะ
- Mini-Honey toast 59B มีขนมปัง ไอติม 1 scoop กล้วยหอม และ วิปครีม ราดด้วยซอสช็อคโกแลตค่ะ แถมน้ำผึ้งให้อีกหนึ่งช็อต ชอบวิปครีมค่ะ หอม มัน หวานพอดี อร่อยมาก ๆ ส่วนตัวโทสต์รสชาติธรรมดาค่ะ แต่ถ้ากินเพลิน ๆ ไม่คิดอะไร ก็โอเคเลยค่ะ

สรุป
- รสชาติ 3.5/5
- บรรยากาศ 4/5
- บริการ 4/5
- ความคุ้มค่า 5/5